Ülikoolile kuuluva osaühingu Vana Kohvik juhataja Taimi Akkeli sõnul polnud sobivat nime leida sugugi kerge. «Pakkumisi tuli üle 150, nende seas väga palju huvitavaid nimesid, kusjuures korduvaid nimesid peaaegu polnud,» sõnas Akkel. Nime väljavalimiseks koostas kohviku juhtkond enam sobivatest variantidest esiviisiku, millest lõpuks sai enim punkte Krambambuli.